Հայաստան-Եվրամիություն հարաբերությունները արդյունավետ զարգանում են: Մոտ ապագայում Հայաստան կայցելի Եվրամիության արտաքին քաղաքականության և անվտանգության հարցերով բարձր ներկայացուցիչ Ֆեդերիկա Մոգերինին և կազդարարի ԵՄ պատրաստակամությունը՝ Երևանի հետ ձևավորելու արդյունավետ հարաբերություններ: Այս մասին հայտարարեց Հայաստանում Եվրամիության պատվիրակության ղեկավար, դեսպան Պյոտոր Սվիտալսկին, ում ասուլիսը «Մեդիա կենտրոնում» կազմակերպել էր Պատերազմի և խաղաղության լուսաբանման ինստիտուտի հայաստանյան գրասենյակը Հանրային լրագրության ակումբի հետ համատեղ: